Mai magana da yawun Trump ta yi murabus | Labarai | DW | 01.03.2018
Mai magana da yawun Trump ta yi murabus
Wata mai magana da yawun shugaban kasar Amirka Hope Hicks ta sanar da yin murabus daga mukaminta, bayan da ta kamalla bayar da bahasi gaban hukumar da aka kafa kan binciken zargin Rasha a zaben shugaban kasa na 2016.
Hicks mai shekaru ashirin da tara ta fidda sanarwar bayan barin mukaminta, inda a ciki ta godewa shugaba Trump kan damar da ya ba ta na yin aiki tare da shi. Ba ta yi karin bayani kan dalilan ta na barin aikin ba sai dai ta ce ta na cike da farin ciki kan rawar da ta taka a gwamnatin da Trump ke jagoranta.
Misis Hicks ta kasance daya daga cikin wadanda suka yi aiki kut-da-kut da shugaba Donald Trump tun daga lokacin yakin neman zabe da ta kasance mai magana da yawun shugaban da kuma ba shi shawarwari ya zuwa shugabar sashen yada labarai a fadar White House.
Muhimman kalmomi Amirka, Donald Trump, Murabus, Zabe
Permalink https://p.dw.com/p/2tUcC
Taron kungiyar G20 da kalubalen Trump 29.11.2018
Shugaban Amirka Donald Trump na nuna halin ko in kula kan yin aiki tare da kasashen G20 dangane da batun tattalin arziki.
Sauyin yanayi babbar barazana ga Amirka 24.11.2018
Wani rahoto daga kafar gwamnatin Amirka ya yi gargadi na cewa sauyin yanayi zai ci gaba da illa ga muhalli da tattalin arziki da batu na lafiya ga al'umma a Amirka, muddin ba a dauki matakai ba na rage iskar Carbon.
Sharhi: Kalaman Trump sun zama ala-ka-kai ga Yarima Salman 21.11.2018
A kalaman da ya yi kan huldar dangantakar Amirka da Saudiyya, Shugaba Trump ya tabo batun Mohammed bin Salman, kalaman da za su iya zame wa shi yarima mai jiran gado ala-ka-kai, inji Kersten Knipp na tashar DW.